প্রতিবারের মত এবারও ঢাকা বিশ্ববিদ্যালয়ের তথ্য প্রযুক্তি ইনস্টিটিউটের ‘নবীন বরণ এবং বিদায় সংবর্ধনা’ এর ঐতিহ্য হিসেবে বিচিত্র সব সুপ্ত চিন্তাশক্তি ও অভিজ্ঞতা প্রকাশের ফসল সুভেনির ‘অনুচিন্তন’ প্রকাশ করতে পেরে আমরা অত্যন্ত আনন্দিত ।

সুভেনির প্রকাশের সফলতা হিসেবে আমরা প্রথমে ধন্যবাদ জ্ঞাপন করি তথ্য প্রযুক্তি প্রতিষ্ঠানের পরিচালক তথা এই প্রতিষ্ঠানের অভিভাবক শ্রদ্ধেয় শরিফুল ইসলাম খান স্যারকে । স্যারের দিকনির্দেশনা আমাদের সফলতার অন্যতম পাথেয় ছিল । আমরা আন্তরিক ধন্যবাদ জ্ঞাপন করছি ছাত্র উপদেষ্টা কমিটিকে আমাদের প্রতি পদক্ষেপে সহায়তা ও উৎসাহ উদ্দীপনা দিয়ে একটি সফল সুভেনির প্রকাশ করতে সার্বিক সহযোগিতার জন্য ।

আমরা বিএসএসই ৮ম ব্যাচের পাচজন সুভেনির প্রকাশের সম্পাদনার দায়িত্বে থাকলেও সকলের সহযোগীতা ব্যাতিত আমাদের পক্ষে এটা প্রকাশ করা পাহাড়চুড়ার উঠার মত দুরুহ ব্যাপার ছিল । এজন্য যারা বিভিন্নভাবে আমাদেরকে প্রত্যক্ষ বা পরোক্ষভাবে সহযোগীতা করেছে তাদের প্রতি অন্তর থেকে কৃতজ্ঞতা যানাই । সুভেনিরের নামকরন ‘অনুচিন্তন’ করেছে সাবিক আহমেদ , তাই তাকে ধন্যবাদ যানাই । সকলের সুপ্ত প্রতিভা ও অনুচিন্তনের বহিপ্রকাশ এই সুভেনিরে লিপিবদ্ধ হয়েছে, তাই নাম আর অন্তর্নিহিত ভাব যেন একাকার হয়ে রয়েছে । শাহলা শান আহমেদ কে অসংখ ধন্যবাদ সুভেনির এর জন্য সুন্দর একটা প্রচ্ছদ নির্বাচনের জন্য । সুভেনির এর জন্য প্রয়োজনীয় ছবি এডিটিং ও গ্রাফিক্স বিষয়ক কাজ সম্পাদনে সাহায্যের জন্য আমাদের ডিজাইনার রাতুলকে অনেক ধন্যবাদ যানাই ।

পরিশেষে যারা লেখা, অঙ্কন, কবিতা, বিজ্ঞাপন ইত্যাদি দিয়ে যারা সুভেনিরকে সমৃদ্ধ করেছেন তাদের সকলের প্রতি আন্তরিক কৃতজ্ঞতা জ্ঞাপন করছি ।