উপাচার্য

ঢাকা বিশ্ববিদ্যালয়

তথ্য প্রযুক্তি প্রতিষ্ঠানে ‘নবীন বরণ এবং বিদায় সংবর্ধনা ২০১৮’ অনুষ্ঠান আয়োজিত হচ্ছে জেনে আমি অত্যন্ত আনন্দিত । এ উপলক্ষে তথ্য প্রযুক্তি ইনস্টিটিউটের শিক্ষকমন্ডলী এবং শিক্ষার্থীদের জানাই আন্তরিক শুভেচ্ছা ও অভিনন্দন ।

বর্তমানে তথ্য প্রযুক্তি ইনস্টিটিউট যা ‘কম্পিউটার সেন্টার’ নামে পরিচিত ছিল, প্রতিষ্ঠানটি ঢাকা বিশ্ববিদ্যালয়ের প্রযুক্তিগত উন্নয়নে বিশেষ অবদান রেখে আসছে । স্নাতক প্রোগ্রাম চালুর মাধ্যমে প্রতিষ্ঠানটি মেধাবী সফটওয়্যার ইঞ্জিনিয়ার সৃষ্টিতে মনোনিবেশ করে যারা বর্তমানে দেশের স্বনামধন্য সফটওয়্যার কোম্পানীতে ভূমিকা পালন করছে, পাশাপাশি গবেষণা কার্যক্রমেও প্রশংসিত হচ্ছে ।

আমি প্রত্যাশা করছি, এ প্রতিষ্ঠানের সকল সফল স্নাতক অর্জনকারী তাদের মেধা ও দক্ষতার পরিচয় দিয়ে দেশ ও জাতির সুনাম বয়ে আনবে, ঢাকা বিশ্ববিদ্যালয়ের নাম উজ্জ্বল করবে । আমি আশা করি, নবাগত শিক্ষার্থীরা তাদের নৈতিক মুল্যবোধ এবং কঠোর পরিশ্রমের মাধ্যমে তথ্য প্রযুক্তি ইনস্টিটিউটের অবদান ও মর্যাদা আরো বৃদ্ধি করবে ।

এ অনুষ্ঠান তথ্য প্রযুক্তি ইনস্টিটিউটের সকলের মাঝে বয়ে আনুক আনন্দের বার্তা । তথ্য প্রযুক্তি ইনস্টিটিউটের শিক্ষকমন্ডলী, শিক্ষার্থী, কর্মচারী তথা এই পরিবারের সকলের জন্য আমার শুভকামনা রইল ।

অধ্যাপক ড.মো.আখতারুজ্জামান