উপাচার্য

ঢাকা বিশ্ববিদ্যালয়

ঐতিহ্যবাহী ঢাকা বিশ্ববিদ্যালয়ের তথ্য প্রযুক্তি ইনস্টিটিউটে ‘নবীন বরণ এবং বিদায় সংবর্ধনা-২০১৮’ অনুষ্ঠান হচ্ছে জেনে আমি অত্যন্ত আনন্দিত । এ উপলক্ষে তথ্য প্রযুক্তি ইনস্টিটিউট, ঢাকা বিশ্ববিদ্যালয় এর সকল শিক্ষকমন্ডলী এবং ছাত্র-ছাত্রীদের জানাই আন্তরিক শুভেচ্ছা ও অভিনন্দন ।

১৯৮৫ সালে ‘কম্পিউটার সেন্টার’ হিসেবে যাত্রা শুরু করা প্রতিষ্ঠানটি ২০০১ সালে ঢাকা বিশ্ববিদ্যালয়ের ১৩ স্ট্যাটিউটস এর অধীনে তথ্য প্রযুক্তি ইন্সস্টিটিউট হিসেবে পরিচিতি পায় প্রতিষ্ঠানটি । প্রতিষ্ঠার পর থেকে প্রতিষ্ঠানটি ঢাকা বিশ্ববিদ্যালয়ের তথ্য প্রযুক্তির উন্নয়নে ব্যাপক অবদান রেখে চলেছে । যুগের সাথে তাল মিলিয়ে লক্ষ সফটওয়্যার ইঞ্জিনিয়ার তৈরির নিমিত্তে ২০০৯ সাল থেকে প্রতিষ্ঠানটিতে ব্যাচেলর ডিগ্রি চালু হয় । এখান থেকে পাশ করা সফটওয়্যার ইঞ্জিনিয়াররা দেশ-বিদেশে তথ্য প্রযুক্তির ক্ষেত্রে উন্নয়নের মাধ্যমে ডিজিটাল বাংলাদেশ গঠনের জন্য নিরলস পরিশ্রম করে যাচ্ছে ।

এ অনুষ্ঠান নবাগতদের মধ্যে উদ্দীপনা আর বিদায়ীদের জন্য নির্মল আনন্দের বার্তা বয়ে আনুক এ আমার প্রত্যাশা ।

আমি তথ্য প্রযুক্তি ইনস্টিটিউট এর অগ্রযাত্রায় সাফল্য কামনা করি । ইনস্টিটিউটের সকল শিক্ষক, ছাত্র- ছাত্রী কর্মচারী তথা এই পরিবারের জন্য রইল আমার শুভকামনা ।