প্রো-উপাচার্য(প্রশাসন)

ঢাকা বিশ্ববিদ্যালয়

ঢাকা বিশ্ববিদ্যালয়ের তথ্য প্রযুক্তি ইনস্টিটিউটের দশম ব্যাচের শিক্ষার্থীদের আগমন ও ষষ্ঠ ব্যাচের সফল স্নাতকদের জন্য “নবীন বরণ ও বিদায় সংবর্ধনা” আয়োজিত হচ্ছে জেনে আমি অত্যন্ত আনন্দিত । এই আনন্দঘন মুহূর্তে এই ইনস্টিটিউট এর পরিচালকসহ সহকারী শিক্ষকমন্ডলী এবং শিক্ষার্থীদের জানাই আমার আন্তরিক শুভেচ্ছা ।

আজ এ প্রতিষ্ঠানটি তার দশম ব্যাচকে নবীন বরণ এবং ষষ্ঠ ব্যাচকে বিদায় সংবর্ধনা দিতে চলেছে । আমরা জানি বর্তমান যুগ তথ্য প্রযুক্তির যুগ । এই ইনস্টিটিউটে অধ্যয়ণ করে শিক্ষার্থীরা তথ্য প্রযুক্তিতে দক্ষ হয়ে প্রযুক্তিগত উন্নয়নে গুরুত্বপুর্ণ ভূমিকা রাখবে । আমি দৃঢ়ভাবে আশা করি এই ইনস্টিটিউট এর শিক্ষার্থীদের মাঝে অসাম্প্রদায়িক চেতনা ও উদার মানবতাবাদী দর্শন বিকাশ লাভ করবে । আমার প্রত্যাশা থাকবে এখান থেকে যারা স্নাতকত্ব অর্জন করল তারা দেশে ও আন্তর্জাতিক পরিমন্ডলে তাদের মেধা, দক্ষতা ও উদার মানবিক গুনাবলীর স্বাক্ষর রাখবে, ঢাকা বিশ্ববিদ্যালয়ের নাম উজ্জ্বল রাখবে । নবীন শিক্ষার্থীরা তাদের মেধার সুউচ্চ নৈতিকমূল্য এবং পরিশ্রম দিয়ে এই ধারা অব্যাহত রাখবে । আমি নবাগত ও বিদায়ী শিক্ষার্থীদের আন্তরিক অভিনন্দন জ্ঞাপন করছি এবং তথ্য প্রযুক্তি ইনস্টিটিউটের সার্বিক সাফল্য ও অগ্রগতি কামনা করছি ।

ঢাকা বিশ্ববিদ্যালয় চিরজীবী হোক । বাংলাদেশ চিরজীবী হোক ।

অধ্যাপক ড.মো.সামাদ